  Виталий Пронин Така. Таяз арняе трос малпанъёсты, мылкыдъёсты кылоды, но соос огез но тӥледлы уз кельше, уз тупалэ.  Ӵош ужась эшъёсыныды яке матысьёсыныды юнме шорысь кадь валамтэос кылдозы. Та нуналъёсы туж матысь эшъёстылэн кылъёссылы но эн оске, ваньзэ пыр-поч асьтэос эскере.Ош. Та нуналъёсы тӥ лякыт но ӟеч луоды. Ужды гурезь мында люкаськемын, но тӥ сое вакчи дыр куспын лэсьтоды. Урод мылкыдъёслы эн сётӥське, тӥляд ваньмыз радъяськоз. Арня пумын асьтэдыз сакгес кылзэ. Иворъёс, лыдпусъёс одӥгзэ вералозы, нош сюлэмды шонер визь-кенеш сётоз.Кыктоос. Арняды нырысь гань-гань кутскоз кадь, собере огсыр улонды йырчукин луоз. Трос воштӥськонъёс, паймымон иворъёс луозы, пыд пуктӥсьёс шедёзы. Соин ик тӥледлы кельшымтэ адямиосын та нуналъёсы эн пумиськылэ, керетонъёслэсь палэнскыны тырше.Кисло-кусло. Та нуналъёсы тужгес но удалтоз уж утчась адямиослы. Уж дурады мае ке выльзэ усьтыны эн тырше. Тӥ дырдэс но кужымдэс гинэ быдтоды. Валантэм учыръёсысь  огшоры потон амалъёс утчалэ, секыт ужпумъёсты дышем сямен сэрттэ-пертче. Арня пумын кӧня ке жадиды ке но, азьлань мынэ.Лев. Таяз арняе сак луэ, тӥ  коньдондэс ыштыны быгатоды яке чик кулэтэм вузъёслы трос уксёдэс кисьтоды. Арня шорын кылдэс пинь сьӧрады возе. Мар бордын али ужаськоды, эн шараялэ, куд-огез малпандэс аслыз кайпалтыны выроз. Вожпотыны мугды луоз, но асьтэдыз кияды возе, матысьёстылы лек кылъёс эн вералэ.Нылмурт. Таиз арня туж аспӧртэм ортчоз. Трос луозы бурдъясь но мылкыддэс куашкатӥсь иворъёс. Тӥ сярысь трос вераськозы. Керетонъёс но кенешонъёс дыръя ваньмызлы но котьмае синмазы эн вералэ. Куд-ог дыръя шыпыт улыса умойгес луоз. Арня пумын выль тодматскон вите, тӥ асьтэлы зэмос эш но юрттӥсь шедьтоды.Весъёс. Уж дурады выль инвисъёс усьтӥськозы. Тӥледлы сокем курадӟоно но уз луы, ваньмыз вӧй вылтӥ кадь мыноз. Кин ке ышем арберизэ шедьтоз, кин ке куное ветлоз. Та нуналъёсы ӝеганъёс, матысь адямиосыныды валамтэос кылдӥзы ке но, соос ӝог тӧлӟозы. Трос пол тӥледлы юрттоз асьтэлэсь арлыдогес адями.Скорпион. Та нуналъёсы эн утчалэ, кин янгыш, нош кин шонер. Дыр но учыр ваньзэ ас интыяз султытоз. Уж дурады керӟегъ-яськоды, уд валалэ кылдэм югдурез. Но со ик юрттоз тӥледлы шонер йылпумъянъёс лэсьтыны. Та арняе коньдонлы уд ёрме.Ыбылӥськись.  Улонды выллань тубе. Ужъёсты сяна, яратонды пушъе. Ӵыжы-выжы-осыныды кусыпъёсты тупатскозы, тазалыкты уз чуты. Кинэ ке бадӟым синмаськон но кузь сюрес вите. Та дырозь мае ӧд дӥсьтэ улонэ пыӵатыны, лэсьтоды матысь дыре.Сюро кеч. Котырысьтыды адямиослэсь кылэмды потэ огзэ, нош соос верало воксё мукетсэ. Пӧртэм малпанъёс но улон шоры учконъёс пумысен соосын эн керетэ. Матысь дыре асьтэдыз возьматыны луонлыкты кылдоз, ужады но вормонъёс басьтоды.Ву кисьтась. Ӵош ужась эшъёстэс лушкемен чаклалоды но валалоды: кин мар сярысь малпаське, луэ-а соослы оскиськыны. Озьы вӧзысьтыды адямиосты асьтэ вылэ ужатыны капчиен быгатоды. Огдырлы ӝегам ужъёсты интыысьтызы вырӟозы, тыршемдылэсь емышсэ ӝоген дунъялоды ини.Чорыгъёс. Таяз арняе йырады лыктэм ӟеч малпанъёстэс одно ик улонэ пыӵатыны тырше. Соос, ужады азинсконъёс ваем сяна, кисыдэс зӧкатозы но мылкыддэс ӝутозы. Но вань малпанъёстэс эн шараялэ, кин ке соосты лушканы выроз. Арня пумын котырысьтыды адямиослы  кылдэс малпаськытэк эн вералэ, тӥледыз мыдлань валаны быгатозы. Теги: Гороскоп  